முரளி ரெட்டி சரிதா

முரளி ரெட்டி சரிதா (Murali Reddy Saritha) இந்தியாவைச் சேர்ந்த ஒரு சதுரங்க வீரராவார். 1972ஆம் ஆண்டு சூன் மாதம் 10ஆம் தேதியன்று இவர் பிறந்தார். இவர் பன்னாட்டு பெண் சதுரங்க மாசுட்டர் (1990) பட்டத்தை பெற்றுள்ளார். 1987 ஆம் ஆண்டு நடைபெற்ற இந்தியப் பெண்கள் சதுரங்க வெற்றியாளர் கோப்பையை வென்றார்.

சதுரங்க வாழ்க்கை
சரிதா ரெட்டி தன்னுடைய 15 ஆவது வயதில் 1987 ஆம் ஆண்டுக்கான இந்திய மகளிர் சதுரங்க வெற்றியாளர் போட்டியை வென்றார்.The evolution of women's chess in India16-year-old Divya Deshmukh clinches MPL 47th National Women Chess Championship 2022

சதுரங்க ஒலிம்பியாடு போட்டிகளின் பெண்கள் பிரிவில் இந்தியாவின் பிரதிநிதியாக விளையாடினார்.

1990 ஆம் ஆண்டு, செர்பியாவின் நோவி சாடில் நடந்த 29ஆவது சதுரங்க ஒலிம்பியாடு (பெண்கள்) போட்டியில் முதல் காத்திருப்பு பலகையில் (+4, =3, -4),
1992 ஆம் ஆண்டு, பிலிப்பீன்சு நாட்டின் தலைநகர் மணிலாவில் நடந்த 30ஆவது சதுரங்க ஒலிம்பியாடு (பெண்கள்) போட்டியில் இரண்டாவது பலகையில் (+3, =3, -5),
1994 ஆம் ஆண்டு உருசியத் தலைநகர் மாசுகோவில் நடந்த 31ஆவது சதுரங்க ஒலிம்பியாடு (பெண்கள்) போட்டியில் முதல் காத்திருப்புப் பலகையில்  (+2, =0, -4)
1996 ஆம் ஆண்டு அர்மீனியாவின் எரெவான் நகரத்தில் நடைபெற்ற 32ஆவது சதுரங்க ஒலிம்பியாடு (பெண்கள்) போட்டியில் (+6, =0, -4).

1990 ஆம் ஆண்டில், சரிதா ரெட்டிக்கு பிடே அமைப்பின் பன்னாட்டு பெண் சதுரங்க மாசுட்டர் பட்டம் வழங்கப்பட்டது.

1999ஆம் ஆண்டுக்குப் பிறகு, சரிதா ரெட்டி சதுரங்கப் போட்டிகளில் அரிதாகவே பங்கேற்றார். பின்னர், பெங்களூரில் சதுரங்கப் பயிற்சியாளராகப் பணியாற்றினார்.Saritha Murali Reddy

மேற்கோள்கள்

வெளி இணைப்புகள்

Vishy Anand was the first person to congratulate me - WIM Saritha M Reddy

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீராங்கனைகள்
பகுப்பு:இந்திய சதுரங்க வீரர்கள்